
ŠIAULIŲ MIESTO SAVIVALDYBĖS ADMINISTRACIJOS ŽEMĖS VALDYMO SKYRIUS





2025 m. ______________ d.
Šiauliai


Sprendimo tikslas gauti Šiaulių miesto savivaldybės tarybos pritarimą sudaryti nuomos sutartį (toliau – Sutartis) dėl  0,0325 ha ploto žemės sklypo dalies bendrai naudojamame 0,3076 ha žemės sklype, esančio Tilžės g. 22, Šiaulių mieste ir pripažinti netekusiu galios Šiaulių miesto savivaldybės tarybos 2024 m. birželio 6 d. sprendimą Nr. T-256 „Dėl pritarimo išnuomoti valstybinės žemės sklypo dalį bendrai naudojamame žemės sklype Tilžės g. 22, Šiaulių mieste“.

Valstybinės žemės nuomą reglamentuoja Lietuvos Respublikos žemės įstatymas ir Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).
Taisyklių 44 punkte nurodyta, kad valstybinės žemės nuomos procedūrą vykdanti institucija valstybinės žemės nuomos sutarties projektą pateikia nuomininkui. Pasirašydamas sutarties projekte nuomininkas patvirtina, kad sutinka su sutarties projekte įrašytomis žemės sklypo nuomos sąlygomis. 
Sprendimas išnuomoti žemės sklypą ar jo dalį arba prašymo netenkinti priimamas per 10 darbo dienų, kai valstybinės žemės nuomotojas yra savivaldybės taryba, – artimiausiame tarybos posėdyje, nuo valstybinės žemės nuomos sutarties projekto suderinimo su nuomininku. Jeigu priimamas sprendimas išnuomoti žemės sklypą ar jo dalį, jame nurodoma, kad žemės sklypas ar jo dalis išnuomojami valstybinės žemės nuomos sutarties projekte įrašytomis sąlygomis ir nurodomi žemės sklypo nuomos termino nustatymo motyvai. Sutarties projektas pridedamas prie sprendimo išnuomoti žemės sklypą kaip neatskiriamas priedas.
Taisyklių 43.5.5 papunktyje nurodyta, kad valstybinės žemės nuomos terminas nustatomas atsižvelgiant į valstybės interesus pagal žemės sklype (jo dalyje) esančio statinio ar įrenginio ekonomiškai pagrįstą naudojimo trukmę, kuri nustatoma pagal statinio ar įrenginio statybos projekto dokumentus, vadovaujantis statybos techniniais reglamentais, pagal kuriuos nustatoma statinių gyvavimo trukmė, statinių ar įrenginių, pastatytų iki 1996 m. sausio 1 d., – pagal nekilnojamojo daikto kadastro duomenų byloje nurodytus statinio ar įrenginio nusidėvėjimo duomenis, vadovaujantis aplinkos ministro patvirtinta pastatų, statinių ir įrenginių, pastatytų iki 1996 m. sausio 1 d., saugaus naudojimo termino nustatymo tvarka.
Žemės sklype esančio pastato – telefonų stoties (unikalus Nr. 2997-2019-5016) statybos pabaigos metai yra 1972 m. Vadovaujantis STR 1.12.06:2002 29.1 papunkčiu, plytų mūro statinio, kurio paskirtis – administracinių, ekonomiškai pagrįstas naudojimo terminas yra 100 metų.
T = S – (S x (N / 100)) + M
T = S (saugaus naudojimo terminas) – (S (saugaus naudojimo terminas) x (N (nusidėvėjimo procentas) / 100)) + M (kadastro duomenų nustatymo data).
T = 100 – (100 x (24/100)) + 2020 (2019 m. rugsėjo mėn.) = 2096-2025=71 metai
2025-02-12 atlikus faktinių duomenų patikrinimą vietoje (akto Nr. ŽV-46) nustatyta, kad statiniai naudojami pagal Nekilnojamojo turto registre įregistruotą jų tiesioginę paskirtį. Žemės sklypas atitinka statiniams ir įrenginiams eksploatuoti reikalingo žemės sklypo būtino dydžio reikalavimus.
Pasirašydamas sutarties projekte nuomininkas patvirtino, kad sutinka su sutarties projekte išdėstytomis žemės sklypo nuomos sąlygomis. 
Nuomos sutarties projektas saugomas Žemės valdymo skyriuje.
Atsižvelgiant į Nacionalinės žemės tarnybos prie Aplinkos ministerijos 2024-06-21 pateiktą išvadą Nr. 1SD-38660-(8.5 E.) „Dėl valstybinės žemės nuomos sutarties atitikties teisės aktų reikalavimams ir galimybės ją registruoti Nekilnojamojo turto registre“, kurioje nurodyta, kad nuomos sutartis neatitinka teisės aktų reikalavimų ir jos negalima registruoti Nekilnojamojo turto registre, pripažinti netekusiu galios Šiaulių miesto savivaldybės tarybos 2024 m. birželio 6 d. sprendimą Nr. T-256 „Dėl pritarimo išnuomoti valstybinės žemės sklypo dalį bendrai naudojamame žemės sklype Tilžės g. 22, Šiaulių mieste“.

Nenumatoma

Teigiamos pasekmės – priėmus sprendimą teigiamų pasekmių nenumatoma.
Neigiamos pasekmės – priėmus sprendimą neigiamų pasekmių nenumatoma. 

Šiaulių miesto savivaldybės tarybos 2024 m. birželio 6 d. sprendimas Nr. T-256 „Dėl pritarimo išnuomoti valstybinės žemės sklypo dalį bendrai naudojamame žemės sklype Tilžės g. 22, Šiaulių mieste“.

Sprendimui įgyvendinti priimti papildomų teisės aktų nereikia.

Sprendimo projekto įgyvendinimui papildomos lėšos nebus reikalingos. 

Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistas Egidijus Bučys, tel. +370 41 509 583. 

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 



Skyriaus vedėja			                                            Oksana Gruzdienė



